sukhrobnurali/uzbek-legal-corpus huggingface dataset:
Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish tartibi toʻgʻrisidagi nizomni tasdiqlash haqida
(resolution, 2018-05-04)

Oʻzbekiston Respublikasining “Yer osti boyliklari toʻgʻrisida”gi Qonuniga muvofiq hamda noruda foydali qazilmalar mavjud boʻlgan yer qaʼri uchastkalaridan omilkorlik bilan, oqilona va samarali foydalanishni taʼminlab beradigan taʼsirchan huquqiy mexanizmni yaratish maqsadida: 1. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish boʻyicha Oʻzbekiston Respublikasi Vazirlar Mahkamasining Komissiyasi 1-ilovaga* muvofiq tarkibda tuzilsin. 2. Oʻzbekiston Respublikasi Davlat geologiya va mineral resurslar qoʻmitasi zimmasiga Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish boʻyicha Oʻzbekiston Respublikasi Vazirlar Mahkamasi Komissiyasining ishchi organi vazifasi yuklatilsin. 3. Quyidagilar: Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish tartibi toʻgʻrisidagi nizom 2-ilovaga* muvofiq; Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish boʻyicha Oʻzbekiston Respublikasi Vazirlar Mahkamasining Komissiyasi toʻgʻrisidagi nizom 3-ilovaga* muvofiq tasdiqlansin. 4. Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish boʻyicha Oʻzbekiston Respublikasi Vazirlar Mahkamasining Komissiyasi (R.S. Azimov): noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berishni mazkur qarorga qatʼiyan muvofiq ravishda amalga oshirsin; uch oy muddatda avval berilgan litsenziyalar egalarining ushbu qaror bilan belgilangan litsenziya talablari va shartlariga muvofiqligini tanqidiy oʻrganib chiqsin hamda ularning litsenziyalarini qayta rasmiylashtirish yoki egalari mazkur talablar va shartlarga javob bermaydigan litsenziyalarning amal qilishini tugatish choralarini koʻrsin. 5. Oʻzbekiston Respublikasi Davlat geologiya va mineral resurslar qoʻmitasi, “Sanoatgeokontexnazorat” davlat inspeksiyasi, Oʻzbekiston Respublikasi Davlat tabiatni muhofaza qilish qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari, Oʻzbekiston Respublikasining “Yer osti boyliklari toʻgʻrisida”gi Qonuniga muvofiq, noruda foydali qazilmalar mavjud yer qaʼri uchastkalaridan oqilona va samarali foydalanish yuzasidan amaliy nazoratni taʼminlasin, litsenziyaga ega boʻlmasdan turib ularning qazib olinishiga yoʻl qoʻymasin. 6. Oʻzbekiston Respublikasi Davlat geologiya va mineral resurslar qoʻmitasi Adliya vazirligi hamda boshqa manfaatdor vazirliklar va idoralar bilan hamkorlikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 7. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
IShLOVChI PENSIONERLARGA PENSIYA TOʻLASh TOʻGʻRISIDAGI TARTIBNI HAMDA UNGA KIRITILGAN OʻZGARTIRIShLAR VA QOʻShIMChALARNI OʻZ KUChINI YOʻQOTGAN DEB TOPISh HAQIDA
(resolution, 2011-04-30)

Oʻzbekiston Respublikasi Prezidentining 2009-yil 30-dekabrdagi PF-4161-son “Fuqarolarning pensiya taʼminoti tizimini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 559-modda) farmoniga, Oʻzbekiston Respublikasi Prezidentining 2009-yil 30-dekabrdagi PQ-1251-son “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 562-modda), 2009-yil 30-dekabrdagi PQ-1252-son “Oʻzbekiston Respublikasi Moliya vazirligi huzuridagi budjetdan tashqari pensiya jamgʻarmasining tashkiliy tuzilmasini shakllantirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 563-modda) qarorlariga muvofiq Oʻzbekiston Respublikasi Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi hamda Milliy xavfsizlik xizmati qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Ijtimoiy taʼminot vazirligi, Vazirlar Mahkamasi huzuridagi Ijtimoiy sugʻurta jamgʻarmasi, Mudofaa vazirligi, Ichki ishlar vazirligi hamda Milliy xavfsizlik xizmati tomonidan tasdiqlangan Ishlovchi pensionerlarga pensiya toʻlash tartibi (roʻyxat raqami 198, 1995-yil 20-dekabr); Oʻzbekiston Respublikasi Ijtimoiy taʼminot vazirligi, Vazirlar Mahkamasi huzuridagi ijtimoiy sugʻurta jamgʻarmasi, Mudofaa vazirligi, Ichki ishlar vazirligi hamda Milliy xavfsizlik xizmati tomonidan tasdiqlangan Ishlovchi pensionerlarga pensiya toʻlash tartibiga qoʻshimcha (roʻyxat raqami 214, 1996-yil 4-yanvar); Oʻzbekiston Respublikasi Mehnat va aholini Ijtimoiy muhofaza qilish vazirligi, Vazirlar Mahkamasi huzuridagi ijtimoiy sugʻurta jamgʻarmasi, Mudofaa vazirligi, Ichki ishlar vazirligi hamda Milliy xavfsizlik xizmatining 2005-yil 6-iyuldagi 103, 361, 3/3-413a hamda 80-son “Ishlovchi pensionerlarga pensiya toʻlash tartibiga qoʻshimcha va oʻzgartishlar kiritish haqida”gi qarori (roʻyxat raqami 198-1, 2005-yil 20-iyul) (Oʻzbekiston Respublikasi qonun hujjatlari toʻplami, 2005-y., 28-29-son, 218-modda). 2. Mazkur qaror Oʻzbekiston Respublikasi Moliya vazirligi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TIJORAT BANKLARINING IChKI AUDITIGA MARKAZIY BANK TOMONIDAN QOʻYILADIGAN TALABLAR TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2021-08-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlari va Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 48-son, 442-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 13-martdagi 6/12-sonli qarori (roʻyxat raqami 992-1, 2004-yil 20-aprel) (Oʻzbekiston Respublikasi qonun hujjatlari toʻplami, 2004-y., 16-son, 192-modda) bilan tasdiqlangan “Tijorat banklarining ichki auditiga Markaziy bank tomonidan qoʻyiladigan talablar toʻgʻrisida”gi nizomga ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TIJORAT BANKLARI FAOLIYATIDA YuZAGA KELADIGAN HUJJATLARNING SAQLANISh MUDDATLARI ROʻYXATINI QOʻLLASh BOʻYIChA KOʻRSATMAGA OʻZGARTIRISh KIRITISh TOʻGʻRISIDA
(resolution, 2021-08-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida” (Oʻzbekiston Respublikasi qonun hujjatlari toʻplami, 2004-y., 43-son, 451-modda) va “Arxiv ishi toʻgʻrisida”gi (Oʻzbekiston Respublikasi qonun hujjatlari toʻplami, 2010-yil, 24-25-son, 192-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi majlis bayonnomasi bilan 2000-yil 3-iyunda tasdiqlangan 10-sonli “Tijorat banklari faoliyatida yuzaga keladigan hujjatlarning saqlanish muddatlari roʻyxatini qoʻllash boʻyicha Koʻrsatma”ga (roʻyxat raqami 951, 2000-yil 26-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 14-son) ilovaga* muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TIJORAT BANKLARIDA KORPORATIV BOShQARUV TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlari va Oʻzbekiston Respublikasi Prezidentining 2010-yil 26-noyabrdagi PQ-1438-son “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 48-son, 442-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2000-yil 24-iyunda 472-son bilan tasdiqlangan “Tijorat banklarida korporativ boshqaruv toʻgʻrisida”gi nizomga (roʻyxat raqami 943, 2000-yil 5-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 13-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MARKAZIY BANK TOMONIDAN BANK QONUNChILIGI VA BANK FAOLIYATINI TARTIBGA SOLUVChI MEʼYORIY HUJJATLARNI BUZGANLIKLARI UChUN TIJORAT BANKLARIGA NISBATAN QOʻLLANILADIGAN ChORA VA SANKSIYALAR TOʻGʻRISIDAGI NIZOMGA OʻZGARTIRIShLAR KIRITISh HAQIDA
(law, 2020-09-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) hamda “Banklar va bank faoliyati toʻgʻrisida”gi qonunlariga (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 26-dekabrda tasdiqlangan 74-sonli “Markaziy bank tomonidan bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun tijorat banklariga nisbatan qoʻllaniladigan chora va sanksiyalar toʻgʻrisida”gi nizomga (roʻyxat raqami 622, 1999-yil 5-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 10-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
VAZIRLAR MAHKAMASINING “ISTEʼMOL TOVARLARI BILAN ULGURJI VA ChAKANA SAVDO QILIShNI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA” 1999 YIL 19 MARTDAGI 125-SON QARORIGA OʻZGARTIRISh KIRITISh HAQIDA
(resolution, 2022-08-22)

Oʻzbekiston Respublikasi Prezidentining “2011 — 2015-yillar davrida Oʻzbekiston iqtisodiyotida islohotlarni chuqurlashtirish va koʻlamlarini kengaytirish hamda mamlakatda ishbilarmonlik muhitini shakllantirish boʻyicha mezonlar va baholash tizimini belgilash va amalga oshirish chora-tadbirlari dasturi toʻgʻrisida” 2011-yil 7-yanvardagi PQ-1464-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Isteʼmol tovarlari bilan ulgurji va chakana savdo qilishni tartibga solishga doir qoʻshimcha chora-tadbirlar toʻgʻrisida” 1999-yil 19-martdagi 125-son qarorining (Oʻzbekiston Respublikasi QT, 1999-y., 3-son, 14-modda) 2-bandi quyidagi tahrirda bayon qilinsin: “2. Belgilab qoʻyilsinki: yuridik shaxslar tomonidan oʻzlari ishlab chiqargan tovarlarni boshqa yuridik shaxslarga, maxsus isteʼmolchilarga va ijtimoiy soha muassasalariga, shuningdek yakka tartibdagi tadbirkorlarga sotish faqat naqd pulsiz hisob-kitob boʻyicha amalga oshiriladi; yuridik shaxslar — isteʼmol tovarlari ishlab chiqaruvchilar oʻzlari ishlab chiqargan tovarlarni chakana sotishni oʻz firma doʻkonlari, shu jumladan ishlab chiqarish joyida tashkil etilgan oʻz firma doʻkonlari yoki oʻzlariga tegishli boʻlgan yoxud belgilangan tartibda ijaraga olingan turgʻun savdo shoxobchalari orqali, faqat belgilangan namunalardagi nazorat-kassa mashinalaridan, toʻlovlarni plastik kartochkalar boʻyicha qabul qilish hisob-kitob terminallaridan foydalangan holda amalga oshirishlari mumkin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING 2011 YILGI ASOSIY MAKROIQTISODIY KOʻRSATKIChLARI PROGNOZI VA DAVLAT BUDJETI PARAMETRLARI TOʻGʻRISIDA” 2010 YIL 24 DEKABRDAGI PQ-1449-SONLI QARORIGA OʻZGARTISh VA QOʻShIMChALAR KIRITISh TOʻGʻRISIDA
(resolution, 2011-04-25)

Oʻzbekiston Respublikasi Prezidentining “Isteʼmol tovarlari importini bojxona-tarif orqali tartibga solishni takomillashtirishga oid qoʻshimcha chora-tadbirlar toʻgʻrisida” 2011-yil 4-martdagi PQ-1496-sonli qaroriga hamda “Isteʼmol tovarlari importini bojxona-tarif orqali tartibga solishni takomillashtirishga oid qoʻshimcha chora-tadbirlar toʻgʻrisida” 2011-yil 23-martdagi PQ-1507-sonli qaroriga muvofiq: 1. Oʻzbekiston Respublikasi Prezidentining “Oʻzbekiston Respublikasining 2011-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2010-yil 24-dekabrdagi PQ-1449-sonli qarorining 12-2-ilovasiga ilovaga* muvofiq oʻzgartish va qoʻshimchalar kiritilsin. Maʼlumot uchun qabul qilinsinki, kiritilayotgan oʻzgartish va qoʻshimchalar 2011-yilning 1-aprelidan boshlab kuchga kirgan. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(decree, 2021-04-30)

9-may umumxalq bayrami — Xotira va qadrlash kuni oʻtkazilishi, shuningdek, 1941 — 1945-yillardagi Ikkinchi jahon urushida fashizm ustidan qozonilgan Gʻalabaning 66 yilligi nishonlanishi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 300 000 (uch yuz ming) soʻm miqdorida bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti mablagʻlari hisobidan amalga oshirilsin. 3. Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi, Milliy xavfsizlik xizmati va Markaziy banki Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat va sport ishlari vazirligi, Mudofaa vazirligi, Ichki ishlar vazirligi, Badiiy akademiya, Xotin-qizlar qoʻmitasi, Respublika Maʼnaviyat targʻibot markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
VAZIRLAR MAHKAMASINING “OʻZBEKISTON RESPUBLIKASI OLIY MAJLISI QONUNChILIK PALATASI VA SENATINING “TOShKENT VILOYATINING ZANGIOTA VA TOShKENT TUMANLARINI BIRLAShTIRISh HAMDA TOShKENT VILOYATINING ZANGIOTA, QIBRAY TUMANLARI VA TOShKENT ShAHRINING HAMZA TUMANI HUDUDLARINI QISMAN OʻZGARTIRISh TOʻGʻRISIDA”GI QARORLARINI AMALGA OShIRISh ChORA-TADBIRLARI HAQIDA” 2010 YIL 24 SENTYABRDAGI 213-SON QARORIGA QOʻShIMChA KIRITISh TOʻGʻRISIDA
(law, 2011-04-18)

Toshkent viloyati Zangiota tumani sud ijrochilari boʻlimining samarali faoliyat yuritishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Oliy Majlisi Qonunchilik palatasi va Senatining “Toshkent viloyatining Zangiota va Toshkent tumanlarini birlashtirish hamda Toshkent viloyatining Zangiota, Qibray tumanlari va Toshkent shahrining Hamza tumani hududlarini qisman oʻzgartirish toʻgʻrisida”gi qarorlarini amalga oshirish chora-tadbirlari haqida” 2010-yil 24-sentabrdagi 213-son qarori 5-bandining uchinchi xatboshi quyidagi tahrirda bayon qilinsin: “birlashtirilayotgan Zangiota va Toshkent tumanlarida faoliyat koʻrsatayotgan fuqarolik holati dalolatnomalarini yozish organlari va davlat notarial idoralari ularga tartib raqami berilgan holda, shuningdek Zangiota va Toshkent tumanlari sud ijrochilari boʻlimlarining boʻshab qoladigan xodimlari soni Toshkent viloyatining boshqa tumanlari (shaharlari) sud ijrochilari boʻlimlariga berish huquqi bilan Oʻzbekiston Respublikasi Adliya vazirligida saqlab qolinsin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.
“OʻZBEKISTON RESPUBLIKASIDA ShAHARDA, ShAHAR ATROFI, ShAHARLARARO VA XALQARO YOʻNALIShLARDA UMUMIY FOYDALANIShDAGI AVTOMOBIL VA ELEKTR TRANSPORTIDA HAMDA SOATBAY TAShIShLARDA TAShILGAN YOʻLOVChILAR SONINI VA YOʻLOVChILAR AYLANIShINI ANIQLASh TOʻGʻRISIDA”GI YOʻRIQNOMAGA OʻZGARTIRIShLAR VA QOʻShIMChA KIRITISh HAQIDA
(order, 2012-11-02)

Oʻzbekiston Respublikasining “Avtomobil transporti toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1998-y., 9-son, 174-modda), Oʻzbekiston Respublikasi Vazirlar Mahkamasining 2004-yil 10-martdagi 118-son “Oʻzbekiston avtomobil va daryo transporti agentligi faoliyatini yanada takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2004-y., 3-son, 27-modda) muvofiq buyuraman: 1. Oʻzbekiston avtomobil va daryo transporti agentligi boshligʻining 2002-yil 24-iyuldagi 97i-son buyrugʻi (roʻyxat raqami 1164, 2002-yil 10-avgust) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 15-16-son) bilan tasdiqlangan “Oʻzbekiston Respublikasida shaharda, shahar atrofi, shaharlararo va xalqaro yoʻnalishlarda umumiy foydalanishdagi avtomobil va elektr transportida hamda soatbay tashishlarda tashilgan yoʻlovchilar sonini va yoʻlovchilar aylanishini aniqlash toʻgʻrisida”gi yoʻriqnomaga ilovaga* muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“PAXTA TOLASI VA LINTNI EKSPORTGA VA RESPUBLIKA KORXONALARIGA REALIZATSIYA QILIShDA QOʻShILGAN QIYMAT SOLIGʻINI HISOBVARAQ-FAKTURALARDA AKS ETTIRISh TARTIBI TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2011-04-13)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (1)-son), Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasi, Oʻzbekiston Respublikasi “Soliq va budjet siyosatining 2011-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2010-yil, 51-son, 485-modda), Oʻzbekiston Respublikasi Prezidentining 2010-yil 3-sentabrdagi PQ-1398-son “2010-yil hosili paxta xomashyosini oʻz vaqtida va sifatli yigʻib-terib olishni taʼminlashga doir tashkiliy chora-tadbirlar toʻgʻrisida”gi qaroriga (Oʻzbekiston Respublikasi Oliy Majlisi palatalarining Axborotnomasi, 2010-yil, 9-son, 371-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 1-maydagi 50, 2009-19-son “Paxta tolasi va lintni eksportga va respublika korxonalariga realizatsiya qilishda qoʻshilgan qiymat soligʻini hisobvaraq-fakturalarda aks ettirish tartibi toʻgʻrisidagi nizomni tasdiqlash haqida”gi qarori (roʻyxat raqami 1974, 2009-yil 26-iyun) (Oʻzbekiston Respublikasi qonun hujjatlari toʻplami, 2009-yil, 26-son, 307-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“RADIATSIYAVIY XAVFSIZLIK TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR VA QOʻShIMChA KIRITISh HAQIDA
(law, 2011-04-13)

“8-modda. Radiatsiyaviy xavfsizlikni taʼminlash sohasidagi nazorat va muvofiqlashtirish
Radiatsiyaviy xavfsizlikni taʼminlash sohasidagi davlat nazorati Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi, Oʻzbekiston Respublikasi Sogʻliqni saqlash vazirligi, Oʻzbekiston Respublikasi Tabiatni muhofaza qilish davlat qoʻmitasi va Oʻzbekiston Respublikasi Davlat bojxona qoʻmitasi tomonidan amalga oshiriladi. Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi radiatsiyaviy xavfsizlikni taʼminlash sohasidagi davlat nazorati organlarining faoliyatini muvofiqlashtiradi, chiqindi bilan bogʻliq ishlarni amalga oshirish sohasidagi maxsus vakolatli davlat organlari faoliyatini muvofiqlashtirish bundan mustasno. Radiatsiyaviy xavfsizlikni taʼminlash sohasidagi ishlab chiqarish nazorati ionlashtiruvchi nurlanish manbalaridan foydalanuvchilar, shuningdek tarkibida tabiiy radioaktiv elementlar mavjud boʻlgan xomashyo, qurilish materiallari va mineral oʻgʻitlar ishlab chiqaruvchilar tomonidan amalga oshiriladi. Radiatsiyaviy xavfsizlikni taʼminlash sohasidagi jamoat nazorati fuqarolarning oʻzini oʻzi boshqarish organlari, nodavlat notijorat tashkilotlar va fuqarolar tomonidan amalga oshiriladi. Radiatsiyaviy xavfsizlikni taʼminlash sohasidagi nazorat va muvofiqlashtirishni amalga oshirish tartibi qonun hujjatlari bilan belgilab qoʻyiladi”; 3) 14-moddaning: birinchi qismi quyidagi mazmundagi birinchi va ikkinchi qismlar bilan almashtirilsin: “Radiatsiya-gigiyena pasporti — ionlashtiruvchi nurlanish manbalaridan foydalanuvchi yuridik shaxsning radiatsiyaviy xavfsizlik holatini tavsiflovchi hujjat. Radiatsiya-gigiyena pasportiga har yili radiatsiyaviy xavfsizlik holatini baholash natijalari kiritib boriladi”; ikkinchi qismi uchinchi qism deb hisoblansin; 4) 22-moddaning toʻrtinchi qismi quyidagi tahrirda bayon etilsin: “Radioaktiv va yadroviy materiallarning saqlanishini taʼminlash ustidan nazorat Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi tomonidan amalga oshiriladi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.